wickkiey/tamil-wikipedia-markdown huggingface dataset:
# இராம்நாத் சர்மா



**இராம் நாத் சர்மா** (*Ram Nath Sharma*-5 நவம்பர் 1904-1 திசம்பர் 2015) என்பவர் இந்திய நீதிபதியும், அலகாபாத் உயர்நீதிமன்றத்தில் பணியாற்றி ஓய்வுபெற்ற அதீத நூற்றாண்டாளர் ஆவார்.  

## வாழ்க்கை
இந்தியாவின் ஆக்ரா மற்றும் அவுத் ஆகிய ஐக்கிய மாகாணங்களில் ஒரு ஏழைக் குடும்பத்தில் பிறந்த சர்மா, 1925ஆம் ஆண்டில் இலக்னோ பல்கலைக்கழகத்தில் இளங்கலைப் பட்டம் பெற்றார். இதைத் தொடர்ந்து முதுகலைப் பட்டத்தினை பெற்றார். சமசுகிருதம் குறித்த இவரது அறிவுக்காக பல்கலைக்கழகம் இவருக்கு விக்டோரியா தங்கப் பதக்கத்தினை வழங்கியது. 1931ஆம் ஆண்டில், இவர் இந்திய நீதித்துறை சேவையில் ஒரு *பர்கனாகச்* சேர்ந்தார். பல்வேறு பதவி உயர்வுகளைப் பெற்று இறுதியில் அலகாபாத் உயர்நீதிமன்றத்தில் நீதிபதியாக ஆனார். மகாத்மா காந்தி, சுபாசு சந்திரபோசு, ஜவகர்லால் நேரு ஆகியோருடன் இந்திய சுதந்திர இயக்கத்தில் பங்கேற்றார்.
# பின்னோக்கிப் பேசுதல்

**பின்னோக்கிப் பேசுதல்** (*Backward speech*) என்பது ஒரு நபர் சொற்களை அல்லது வாக்கியங்களை தலைகீழ் வரிசையில் பேசுவது அல்லது எழுதுவது போன்ற ஒரு நிலை ஆகும். இதன் பொருள், வழக்கமான முறையில் சொல்லப்படும் வார்த்தைகள் பின் முனை முதல் முன் முனை வரை மாற்றப்பட்டு சொல்லப்படும். மேலும், தன்னிச்சையாகவும் துல்லியமாகவும் சொற்களை மாற்றியமைக்கும் திறன் என்ற பேச்சின் பண்பாகவும் விவரிக்கப்படுகிறது.  

சொல் தலைகீழாக மாற்றுவதற்கான இரண்டு உத்திகள் பதிவாகியுள்ளன: சொற்களின் ஒலிப்பு அமைப்பின் படி தலைகீழாக மாற்றுதல் அல்லது அவற்றின் எழுத்துகளையே தலைகீழாக மாற்றுதல் என்பன இவ்விரண்டு உத்திகளாகும்.  

1980 ஆம் ஆண்டுகளில் மிசோரி பல்கலைக்கழகப் உளவியல் பேராசிரியர் நெல்சன் கோவன் இந்த திறன் ஒரு அசாதாரண வேலை செய்யும் நினைவகத்தால் வழங்கப்படுகிறது என்று கருதுகிறார்.  
சமீபத்திய ஆய்வுகளும் வேலை செய்யும் நினைவகம் உண்மையில் இந்த திறனில் ஈடுபட்டுள்ளது என்பதற்கான சான்றுகளை வழங்கியுள்ளன. மேலும் மரபணு காரணிகள் இந்த பண்புக்கு பங்களிக்கக்கூடும் என்றும் பரிந்துரைத்துள்ளன.  

கலை அல்லது ஆர்வத்திற்காக அறிந்தே சிலர் மனதில் நினைத்தே வார்த்தைகளைப் பின்நோக்கிப் பேச பயிற்சி செய்கிறார்கள். சில நேரங்களில் சில நரம்பியல் அல்லது உளவியல் கோளாறுகளால் ஒருவர் வழக்கமான முறையில் பேச முடியாமல், வார்த்தைகளைப் பின்நோக்கிப் பேசுவதும் நிகழ்கிறது.  

## சில உதாரணங்கள்
- நெல்சன் கோவனின் நோயாளிகள்
- தலையில் ஏற்பட்ட காயத்தால் மனமாற்றக் கோளாறு ஏற்பட்ட பிறகு பின்னோக்கிப் பேசக்கூடிய ஒரு நோயாளி
- தன்னிச்சையாகவே பின்னோக்கிப் பேசும் திறன் கொண்ட செர்பியக் குடும்பம்
# பீம் சட்டமன்றத் தொகுதி



**பீம் சட்டமன்றத் தொகுதி** *(Bhim Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ராஜ்சமந்து மாவட்டத்தில் அமைந்துள்ளது. இது இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சிமான் சிங் பதி | இந்திய தேசிய காங்கிரசு</br> |  |
| 1977 | மேஜர் பதே சிங் | ஜனதா கட்சி |  |
| 1980 | இலட்சுமி குமாரி | இந்திய தேசிய காங்கிரசு (இ) |  |
| 1985 | இலக்சுமன் சிங் | இந்திய தேசிய காங்கிரசு</br> |  |
| 1990 | மந்தாதா சிங் | லோக்தளம் |  |
| 1993 | இலக்சுமன் சிங் | rowspan=2 | இந்திய தேசிய காங்கிரசு</br> |
| 1998 | இலக்சுமன் சிங்கின் ராவத் |  |  |
| 2003 | அரிசிங் ராவத் (பன்னா சிங்) | rowspan=3 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | சுதர்சன் சிங் ராவத் (இலக்சுமன் சிங்கின்) | இந்திய தேசிய காங்கிரசு</br> |  |
| 2023 | அரிசிங் ராவத் (பன்னா சிங்) | பாரதிய ஜனதா கட்சி</br> | } |

## தேர்தல் முடிவுகள்
### 2023
# பன்னாட்டு மருத்துவ இயற்பியல் நாள்


**பன்னாட்டு மருத்துவ இயற்பியல் நாள்** (*International Day of Medical Physics* – IDMP) ஒவ்வொரு ஆண்டும் நவம்பர் 7 அன்று கொண்டாடப்படுகிறது. இந்த நாளின் நோக்கம், சுகாதாரத் துறையில் மருத்துவ இயற்பியலாளர்களின் பங்களிப்பை முன்னிறுத்துவது மற்றும் நோயாளி பரிசோதனை, சிகிச்சை மற்றும் பாதுகாப்பில் மருத்துவ இயற்பியலின் முக்கியத்துவத்தைப் பற்றிய விழிப்புணர்வை ஏற்படுத்துவதாகும்.  

இந்த நாள் உலகப் புகழ் பெற்ற அறிவியலாளர் மேரி கியூரி (1867–1934) அவர்களின் பிறந்த நாளை நினைவுகூர்ந்தே கொண்டாடப்படுகிறது. இவர் கதிரியக்கம் குறித்த தன்னுடைய முன்னோடியான ஆய்வுகள் மூலம் நவீன மருத்துவ இயற்பியல் மற்றும் கதிரியக்க அறிவியலின் அடித்தளத்தை அமைத்தார். மருத்துவ இயற்பியலுக்கான பன்னாட்டு அமைப்பு (IOMP) கேட்டுக்கொண்டதற்கிணங்க இந்நாளில் அனைத்து நாடுகளிலுமுள்ள மருத்துவ இயற்பியலாளர்கள் கூடி இந்நாளை 2013 ஆம் ஆண்டு முதல் கொண்டாடுகிறார்கள்.  

மருத்துவத் துறைக்கு இயற்பியலின் பங்கு அண்மை காலங்களில் மிகவும் அதிகரித்துள்ளது. கணினியுடன் செயல்படும் தளக்கதிர் படயியல் (Computed tomography), காந்த ஒத்ததிர்வு படம் (Magnetic resonance imaging ), பாசிட்ரான் உமிழ்பு தளக்கதிர் படம் (Positron emmision tomography) முதலியன உடலின் உட்பகுதியினை காணவும் அவை செயல்படும் முறையினையும் தெளிவாகக் காட்டவல்லன. இயற்பியலும் பொறியியல் தொழில்நுட்பமும் இணைந்து கதிர்மருத்துவத்திற்கான பல நுட்பமான கருவிகளைக் கொடுத்துள்ளன.
# கும்பல்கர் சட்டமன்றத் தொகுதி



**கும்பல்கர் சட்டமன்றத் தொகுதி** *(Kumbhalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ராஜ்சமந்து மாவட்டத்தில் அமைந்துள்ளது. கும்பல்கர், இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கீரா லால் தியோபுரா | இந்திய தேசிய காங்கிரசு</br> |  |
| 1977 | கோவிந்த் சிங் சக்தாவத் | ஜனதா கட்சி |  |
| 1980 | கீரா லால் தியோபுரா | இந்திய தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1993 | சுரேந்திர சிங் ரத்தோர் | பாரதிய ஜனதா கட்சி</br> |  |
| 1998 | கீரா லால் தேவ்புரா | இந்திய தேசிய காங்கிரசு</br> |  |
| 2003 | சுரேந்திர சிங் ரத்தோர் | பாரதிய ஜனதா கட்சி</br> |  |
| 2008 | கணேசு சிங் பர்மர் | இந்திய தேசிய காங்கிரசு</br> |  |
| 2013 | சுரேந்திர சிங் ரத்தோர் | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | } |  |  |

## தேர்தல் முடிவுகள்
### 2023
# தல்நாக்கைட்டு



**தல்நாக்கைட்டு** (*Talnakhite*) என்பது Cu<sub>9</sub>(Fe, Ni)<sub>8</sub>S<sub>16</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் தல்நாக்கைட்டு கனிமத்தை Tlk என்ற குறியீட்டால் அடையாளப்படுத்துகிறது.  

சால்கோபைரைட்டு கனிமக் குழுவில் இக்கனிமம் இடம்பெற்றுள்ளது. உருசியாவின் மேற்கு சைபீரியாவில் உள்ள நோரில்சுக் அருகே உள்ள தல்நாக்கு தாது படிவு காரணமாக இதற்கு தல்நாக்கைட்டு எனப் பெயரிடப்பட்டது. அங்கு 1963 ஆம் ஆண்டு ஐ. புட்கோ மற்றும் இ. குலகோவ் ஆகியோரால் இக்கனிமம் கண்டுபிடிக்கப்பட்டது.  
1968 ஆம் ஆண்டில் அதிகாரப்பூர்வமாக "தல்நாகைட்டு" என்று இக்கனிமத்திற்குப் பெயரிடப்பட்டது. ஆரம்ப அறிவிப்பு அறிவிக்கப்பட்டிருந்தாலும் இது சால்கோபைரைட்டின் முக மையப்படுத்தப்பட்ட உயர்-வெப்பநிலை உருவம் அல்ல, மாறாக இது Cu<sub>18</sub>(Fe, Ni)<sub>18</sub>S<sub>32</sub> என்ற கலவையைக் கொண்டுள்ளது. 80 °செல்சியசு வெப்பநிலையில்; (176 °பா) முதல் 100 °செல்சியசு வெப்பநிலை (212 °பா) வரை வெப்பநிலையில் இது நாற்கோண கியூபனைட்டு மற்றும் போர்னைட்டாக சிதைகிறது.
# இராஜ்சமந்த் சட்டமன்றத் தொகுதி


**இராஜ்சமந்த் சட்டமன்றத் தொகுதி** *(Rajsamand Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ராஜ்சமந்து மாவட்டத்தில் அமைந்துள்ளது. இது இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | நானா லால் | இந்திய தேசிய காங்கிரசு</br> |  |
| 1977 | கைலாசு சந்திரா | ஜனதா கட்சி |  |
| 1980 | நானா லால் | இந்திய தேசிய காங்கிரசு (இ) |  |
| 1985 | மதன் லால் | இந்திய தேசிய காங்கிரசு</br> |  |
| 1990 | சாந்தி லால் | rowspan=2 | பாரதிய ஜனதா கட்சி</br> |
| 1993 | சாந்தி லால் கோய்வால் |  |  |
| 1998 | பன்சி லால் காதிக் | இந்திய தேசிய காங்கிரசு</br> |  |
| 2003 | rowspan=6 | பாரதிய ஜனதா கட்சி</br> |  |
| 2008 | கிரண் மகேசுவரி |  |  |
| 2013 |  |  |  |
| 2018 |  |  |  |
| 2023 | தீப்தி கிரண் மகேசுவரி | } |  |

## தேர்தல் முடிவுகள்
### 2023
# நாதத்வாரா சட்டமன்றத் தொகுதி



**நாதத்வாரா சட்டமன்றத் தொகுதி** *(Nathdwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ராஜ்சமந்து மாவட்டத்தில் அமைந்துள்ளது. நாதத்வாரா, இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | நவ்னீத் குமார் | ஜனதா கட்சி |  |
| 1980 | சி.பி.சோசி | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | சிவ் தான் சிங் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | சி.பி.சோசி | rowspan=2 | இந்திய தேசிய காங்கிரசு</br> |
| 2003 |  |  |  |
| 2008 | கல்யாண் சிங் சௌகான் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | சி.பி.சோசி | இந்திய தேசிய காங்கிரசு</br> |  |
| 2023 | விசுவராஜ் சிங் மேவார் | பாரதிய ஜனதா கட்சி</br> | } |

## தேர்தல் முடிவுகள்
### 2023
# அய்லி



**அய்லி** (*Aily*) என்பது இந்தியாவிலுள்ள உத்தரப் பிரதேச மாநிலத்தின் வாரணாசி மாவட்டத்தில் உள்ள ஒரு கிராமம். மாநிலத் தலைநகர் இலக்னோவிலிருந்து சுமார் 316 கிலோமீட்டர் (196 மைல்) தொலைவிலும், தேசியத் தலைநகர் தில்லியிலிருந்து 812 கிலோமீட்டர் (505 மைல்) தொலைவிலும் உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அய்லி கிராமத்தில் 285 குடும்பங்களில் மொத்தம் 1,693 பேர் வசித்தனர். பாலின விகிதம் 950 ஆகவும், குழந்தை பாலின விகிதம் 827 ஆகவும் இருந்தது. இந்த இரண்டு விகிதங்களின் உத்தரபிரதேச மாநில சராசரி முறையே 912 மற்றும் 902 ஆகும்.
# அகிரன்



**அகிரன்** (*Ahiran*) என்பது இந்தியாவிலுள்ள உத்தரப் பிரதேச மாநிலத்தின் வாரணாசி மாவட்டத்திலுள்ள பிந்த்ரா தாலுகாவில் இருக்கும் ஒரு கிராமம் ஆகும். அகிரான் கிராமம் நாதையா பூர் கிராம பஞ்சாயத்தின் கீழ் வருகிறது. வாரணாசி நகரத்திற்கு வடமேற்கில் 10.6 கிலோமீட்டர் தொலைவிலும் மாநிலத் தலைநகர் இலக்னோவிலிருந்து சுமார் 282 கிலோமீட்டர் தென்கிழக்கிலும், தேசியத் தலைநகர் தில்லியிலிருந்து 805 கிலோமீட்டர் தொலைவிலும் அகிரன் கிராமம் உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகிரன் கிராமத்தில் 293 குடும்பங்களில் மொத்தம் 2115 பேர் வசித்தனர். பாலின விகிதம் 852 ஆகவும், குழந்தை பாலின விகிதம் 775 ஆகவும் இருந்தது. இந்த இரண்டு விகிதங்களின் உத்தரபிரதேச மாநில சராசரி முறையே 912 மற்றும் 902 ஆகும்.[note]}}.
# ஆசீந்த் சட்டமன்றத் தொகுதி



**ஆசீந்த் சட்டமன்றத் தொகுதி** *(Asind Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. ஆசீந்த், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கிசன் சிங் | சுயேச்சை |  |
| 1977 | விசேந்திர பால் சிங் | ஜனதா கட்சி |  |
| 1980 | நானுராம் | இந்திய தேசிய காங்கிரசு (இ) |  |
| 1985 | விசேந்திர பால் சிங் | சுயேச்சை |  |
| 1990 | இலக்சுமி லால் | இந்தியத் தேசிய காங்கிரசு (அ) |  |
| 1993 | விசேந்திர பால் சிங் | rowspan=2 | பாரதிய ஜனதா கட்சி</br> |
| 1998 |  |  |  |
| 2003 | ககாமி லால் | சுயேச்சை |  |
| 2008 | இராம் லால் குர்சார் | rowspan=4 | பாரதிய ஜனதா கட்சி</br> |
| 2013 |  |  |  |
| 2018 | சப்பர் சிங் சாங்கலா |  |  |
| 2023 | } |  |  |

## தேர்தல் முடிவுகள்
### 2023
# சப்பர் சிங் சாங்கலா



**சப்பர் சிங் சாங்கலா** *(Jabbar Singh Sankhala)* இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் ஆசீந்த் சட்டமன்றத் தொகுதியில் போட்டியிட்டு வென்றார். இத்தொகுதியானது பில்வாரா மாவட்டத்தில் அமைந்துள்ளது. 2018 இல் நடைபெற்ற தேர்தலிலும் இதே தொகுதியில் போட்டியிட்டு வெற்றிபெற்றார்.  

## அரசியல் வாழ்க்கை
2023 இல் நடைபெற்ற இராசத்தான் சட்டமன்றத் தேர்தலில் ஆசீந்த் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சப்பர் சிங் 74586 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் ககாமிலால் மேவாரா விட 1526 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# ஸ்பின் போல்டாக் மாவட்டம்

13 மாவட்டங்கள்]]  

**ஸ்பின் போல்டாக் மாவட்டம்** (*Spin Boldak District*), ஆப்கானித்தான் நாட்டின் கந்தகார் மாகாணத்தில் அமைந்துள்ள மாவட்டம் ஆகும். இதன் நிர்வாகத் தலைமையிடம் ஸ்பின் போல்டாக் நகரம் ஆகும். ஸ்பின் போல்டக் நகரம் கந்தகார் நகரத்திற்கு தென்கிழக்கில் 103 கிலோமீட்டர் தொலைவில் உள்ளது. இம்மாவட்டத்தின் கிழக்கில் பாக்கித்தான் நாட்டின் பலூசிஸ்தான் மாகாணத்தில் உள்ள கில்லா அப்துல்லா மாவட்டத்தின் எல்லையை ஒட்டியுள்ளது.  

## துப்பாக்கிச் சூடு
06 நவம்பர் 2025 அன்று ஸ்பின் போல்டாக் பகுதியில் ஆப்கானிய படைகளுக்கும், பாகிஸ்தான் படைகளுக்கும் இடையே நடைபெற்ற துப்பாக்கிச் சூட்டில் 4 பெண்கள் உள்பட 5 பேர் உயிர் இழந்ததாகவும் மற்றும் 6 பேர் படுகாயம் அடைந்தனர்.  
## இதனையும் காண்க
- ஆப்கானித்தானின் மாகாணங்கள்
# அர்கந்தாப் மாவட்டம், கந்தகார்


13 மாவட்டங்கள்]]  
**அர்கந்தாப் மாவட்டம்** (*Arghandab District, Kandahar*), ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் அமைந்துள்ளது. இதன் நிர்வாகத் தலைமையிட நகரம் அர்கந்தாப் நகரம் ஆகும். அர்கந்தாப் நகரம், கந்தகார் மாகாணத் தலைநகரான கந்தகாருக்கு வடமேற்கே 9.2 கிலோமீட்டர் தொலைவில் உள்ளது. அர்கந்தாப் நகரத்தை கந்தகாரின் நுழைவாயில் என அழைப்பர்.  

## பொருளாதாரம்
இம்மாவட்டத்தில் அர்கந்தாப் ஆறு பாய்கிறது. இதன் முக்கிய பயிர்த்தொழில்கள் திராட்சைத் தோட்டம், மாதுளைத் தோட்டம், பிளம்ஸ் தோட்டம் மற்றும் கஞ்சா செடிகள் ஆகும். இம்மாவட்டம் கடல்மட்டத்திலிருந்ந்து 3648 அடி உயரத்தில் உள்ளது. 2006ஆம் ஆண்டில் இம்மாவட்ட மக்கள் தொகை 54,900.
# ஆச்சார்ய விசுவ பந்து


**ஆச்சார்ய விசுவ பந்து** (*Acharya Vishva Bandhu*) இந்தியாவைச் சேர்ந்த ஒரு வேத அறிஞராவார். எழுத்தாளர், கல்வியாளர் என்று பன்முகங்களுடன் அறியப்படுகிறார். தயானந்தா ஆங்கில-வேத பள்ளி மற்றும் கல்லூரி அறக்கட்டளை மேலாண்மை சங்க நிர்வாகத்தின் கீழ் உள்ள நிறுவனமான தயானந்தா பிரம்ம மகாவித்யாலயாவின் முதல்வராகவும் இருந்தார்.. 1903 ஆம் ஆண்டில் துறவிகளான விசுவேசுவரானந்த் மற்றும் நித்யானந்த் ஆகியோரால் நிறுவப்பட்ட இந்திய நிறுவனமான விசுவேசுவரானந்த் விசுவபந்து சமசுகிருதம் மற்றும் இந்தியவியல் ஆய்வு நிறுவனத்தில், ஆச்சார்யா விசுவ பந்து இயக்குநராக பணியாற்றியதோடு மட்டுமல்லாமல் அதை வளர்ப்பதில் ஆற்றிய பங்களிப்புக்காகவும் நன்கு அறியப்பட்டவராக இருந்தார். மேலும் சண்டிகரில் உள்ள தயானந்தா ஆங்கில-வேத பள்ளி மற்றும் கல்லூரியின் இலால் சந்த் ஆராய்ச்சி நூலகத்தை நிறுவிடவும் இவர் பங்களி்த்தார். வேதங்களின் உரை-மொழியியல் அம்சங்களைக் கையளும் இரண்டு ஆய்வு நூல்களான வேத உரை- மொழியியல் ஆய்வுகள் மற்றும் ஒரு வேத வார்த்தை ஒத்திசைவு ஆகியவற்றின் ஆசிரியராக இருந்தார். இந்திய கல்விக்கு ஆற்றிய பங்களிப்புக்காக 1968 ஆம் ஆண்டில் இந்திய அரசு நாட்டின் மூன்றாவது உயர்ந்த குடிமை விருதான பத்ம பூசண் விருதை வழங்கி சிறப்பித்தது.
# பகுப்பு:Suveki Capsule Terms


## சுவேகி கதைகள் (Suveki Stories)
🪔 **சுவெகி கதைகள் (Suveki Stories)** என்பது இந்திய வாழ்க்கை, நினைவுகள் மற்றும் சமூக மாற்றங்களைப் பிரதிபலிக்கும் சுருக்கமான கதை, கட்டுரை மற்றும் தகவல் காட்சிப் பதிவுகளின் தொடராகும். இதை எழுத்தாளர் மற்றும் படைப்பாளர் **வெங்கட் எஸ்.** உருவாக்கியுள்ளார்.  

இத்தொடரின் நோக்கம் *“நினைவுகளை தகவலாகவும், தகவலை கலைவடிவமாகவும் மாற்றுவது”* என்பதாகும்.  

சுவெகி கதைகள் சமூக ஊடகங்கள், இணைய இதழ்கள் மற்றும் தொகுப்பு நூல்களாக வெளிவருகின்றன. இதன் முக்கியமான வெளியீடுகளில் ஒன்று **‘Kashmir to Kanyakumari — One Nation, 101 Nostalgic’** என்ற புத்தகத் தொகுப்பாகும், இது இந்தியாவின் பல்வேறு நினைவூட்டும் கூறுகளை தகவல் வரைபடங்களாக (infographics) அறிமுகப்படுத்துகிறது.
# அகாரக்கு



**அகாரக்கு** (*Aharak*) என்பது இந்தியாவிலுள்ள உத்தரப் பிரதேச மாநிலத்தின் வாரணாசி மாவட்டத்திலுள்ள பிந்த்ரா தாலுகாவில் இருக்கும் ஒரு கிராமம் ஆகும். அகாரக்கு கிராமம் அகாரக்கு கிராம பஞ்சாயத்தின் கீழ் வருகிறது. வாரணாசி நகரத்திற்கு வடமேற்கில் 19 கிலோமீட்டர் தொலைவிலும் மாநிலத் தலைநகர் இலக்னோவிலிருந்து சுமார் 274 கிலோமீட்டர் தென்கிழக்கிலும், தேசியத் தலைநகர் தில்லியிலிருந்து 805 கிலோமீட்டர் தொலைவிலும் அகிரன் கிராமம் உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகாரக்கு கிராமத்தில் 139 குடும்பங்களில் மொத்தம் 1152 பேர் வசித்தனர். பாலின விகிதம் 949 ஆகவும், குழந்தை பாலின விகிதம் 1000 ஆகவும் இருந்தது. இந்த இரண்டு விகிதங்களின் உத்தரபிரதேச மாநில சராசரி முறையே 912 மற்றும் 902 ஆகும்..
# மாண்டல் சட்டமன்றத் தொகுதி


**மாண்டல் சட்டமன்றத் தொகுதி** *(Mandal Assembly constituencies)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. மாண்டல், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | விசய் சிங் | இந்திய தேசிய காங்கிரசு</br> |  |
| 1977 | இராம் பிரசாத் லதா | ஜனதா கட்சி |  |
| 1980 | பிகாரி லால் பரீக் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | கலு லால் குசார் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | அபிச் முகமது | இந்திய தேசிய காங்கிரசு</br> |  |
| 2003 | கலு லால் குசார் | பாரதிய ஜனதா கட்சி</br> |  |
| 2008 | இராம் லால் | இந்திய தேசிய காங்கிரசு</br> |  |
| 2013 | கலு லால் குசார் | பாரதிய ஜனதா கட்சி</br> |  |
| 2018 | இராம்லால் சாட் | இந்திய தேசிய காங்கிரசு</br> |  |
| 2023 | உதய் லால் பதாணா | பாரதிய ஜனதா கட்சி</br> |  |

## தேர்தல் முடிவுகள்
### 2023
# இந்தியப் பல்லிமீன்



**சைனோடசு இண்டிகசு** (*Synodus indicus*) என்பது இந்தோ-மேற்கு பசிபிக் பகுதியில் வாழும் ஒரு பல்லி மீன் இனமாகும்.  

## வாழிடம்
*சை. இண்டிகசு* கடல் வாழிடச் சூழலில் 20 முதல் 100 மீட்டர் வரையிலான ஆழ எல்லைக்குள் காணப்படுகிறது. இந்த சிற்றினம் வெப்பமண்டல காலநிலைப் பகுதிகளில் வாழக்கூடியது. இப்பகுதிகளில் இவை நீரோட்டங்களுக்கு ஆளாகக்கூடிய நீரின் மணல் அல்லது சேற்றுப் பகுதிகளில் காணப்படுகின்றன. இந்த சிற்றினம் மணலில் புதைத்துக்கொள்வதாக அறியப்படுகிறது.  

## அளவு
*சை. இண்டிகசு* பதிவு செய்யப்பட்ட அதிகபட்ச நீளமாக பாலினமற்ற ஆணாக சுமார் 33 செ.மீ. ஆகும்.
# ஆனக்குளம்



**ஆனக்குளம்** *(Aanakkulam)* என்பது இந்தியாவின் தென் மாநிலமான கேரளத்தின் இடுக்கி மாவட்டத்தில் அமைந்துள்ள ஒரு சுற்றுலாத் தலமாகும். ஆனக்குளம் அடிமாலியில் இருந்து 40 கி.மீ. தொலைவில் உள்ள மாங்குளம் கிராமத்தில் உள்ளது. ஆனக்குளம் என்பது உள்ளூர் மலையாள மொழியில் யானைகளின் குளம் என்பதாகும். இங்குள்ள தண்ணீரில் ஒருவித சுவை இருப்பதால் யானைகள் தண்ணீர் குடிக்க இந்த குறிப்பிட்ட இடத்திற்கு வருகின்றன. இப்பகுதியில் இது போன்ற பல நீர் வடிகால் வசதிகள் இருந்தாலும், யானைகள் இந்த இடத்திற்கு மட்டுமே வருகின்றன. இது கொத்தமங்கலத்திலிருந்து 45 கி.மீ தொலைவில் உள்ளது.
# உதய் லால் பதாணா



**உதய் லால் பதாணா** *(Udai Lal Bhadana)* இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் மாண்டல் சட்டமன்றத் தொகுதியில் போட்டியிட்டு வென்றார். இத்தொகுதியானது பில்வாரா மாவட்டத்தில் அமைந்துள்ளது.  

## தேர்தல் முடிவுகள்
### 2023
# இரத்தினகிரி - 24



**இரத்தினகிரி - 24** *(RTN 24)* அல்லது *(RTN 49-1-1-2), முன்மொழிவு எண்: (IET-20980)* எனப்படும் இந்த நெல் வகை, நீர்ப்பாசன நிலங்களாக உள்ள மகாராட்டிர மாநிலத்தில் பயிரிடப்படும், 105 - 110 நாட்களில் அறுவடைக்கு வரக்கூடிய குறுகியக் கால நெல் இரகமாகும். 2010 இல் வெளியிடப்பட்டதாக அறியப்பட்ட இது, ஒரு எக்டேருக்கு சுமார் 3,500 - 4,000 கிலோ *(35-40 q/ha)* கூல மகசூல் தரக்கூடியது.  

அரைக் குள்ள (105 செ. மீ) தாவர உயரம் கொண்ட இதன் தானிய வகை, நடுத்தர மற்றும் மெல்லிய இரகமாக உள்ளது. மேலும் இந்நெல் இரகத்தின் நெற்பயிர்கள், இலை வெடிப்பு (பூஞ்சை நோய்), பாக்டீரியா இலை கருகல் (BLB) மற்றும் பழுப்பு தாவரத் தத்துப்பூச்சி (BPH) ஆகிய இடையூறுகளுக்கு மிதமான எதிர்ப்புத்திறன் கொண்டதாகும்.  

## இவற்றையும் காண்க
- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# சர்வதேச திரவக் கண்ணாடி தொலைநோக்கி

**சர்வதேச திரவக் கண்ணாடி தொலைநோக்கி** (International Liquid Mirror Telescope) என்பது இந்தியாவின் உத்தரகண்ட் மாநிலத்தில் உள்ள நைனிடால் நகரில் உள்ள ஆர்யபட்டா ஆராய்ச்சி நிறுவனக் கண்காணிப்பு அறிவியல் (ARIES) வளாகத்திற்குள் அமைந்துள்ள 4 மீட்டர் தொலைநோக்கி ஆகும். இது ஆசியாவில் வானியலுக்கான முதல் திரவ-கண்ணாடி தொலைநோக்கி ஆகும். முன்னதாக உலகின் மிகப்பெரிய திரவ கண்ணாடித் தொலைநோக்கியாகத் திகழ்ந்த பெரிய ஜெனித் தொலைநோக்கியின் பணிநீக்கத்திற்குப் பிறகு உலகின் மிகப்பெரிய திரவ-கண்ணாடி தொலைநோக்கியாக இது கருதப்படுகிறது.  

## வரலாறு
சூன் 2, 2022 அன்று, தொலைநோக்கி அதன் முதல் ஒளியைக் கண்டது. சூன் 12, 2022 அன்று, அது இணையத்தில் வந்தது. சூன் 21, 2022 அன்று, அது கண்காணிக்கத் தயாரானது. மார்ச் 21, 2023 அன்று, இது ஜிதேந்திர சிங்கால் திறந்து வைக்கப்பட்டது.  

## பொறிமுறை
தொலைநோக்கி அதன் கண்ணாடி மேற்பரப்பாக தனிம பாதரசத்தைப் பயன்படுத்துகிறது. பாதரசம் தொலைநோக்கியின் அச்சில் சுழற்றப்படுகிறது, மேலும் மையவிலக்கு விசை காரணமாக, உள்வரும் ஒளியை மையப்படுத்த ஒரு பரவளைய வடிவத்தை எடுக்கிறது.
# அம்புப்பல் பல்லிமீன்



**அம்புப்பல் பல்லிமீன்** (*Arrowtooth lizardfish*) என்பது சைனோடோன்டிடே குடும்பத்தைச் சேர்ந்த பல்லிமீன் இனமாகும். இருசொற் பெயரீட்டு முறையில் இதை சைனோடசு தோக்கி என்ற அறிவியல் பெயரால் அழைக்கலாம். தென்மேற்கு பசிபிக் பெருங்கடல் முழுவதும் (குயின்சுலாந்து, பவளக் கடல், நியூ கலிடோனியா, லார்ட் கோவ் தீவு, நோர்போக் தீவு மற்றும் வடக்கு தீவு) தனிமைப்படுத்தப்பட்ட இடங்களில், 9 முதல் 200 மீ ஆழத்தில் இவ்வகை மீன்கள் காணப்படுகின்றன. மீனின் நீளம் 15 முதல் 28 செ.மீ. வரை இருக்கும்.  

அவாய் தீவுகள், இந்தோனேசியா, பிலிப்பீன்சு, ஈசுட்டர் தீவு மற்றும் ஃபிச்சி ஆகிய தீவுகளில் காணப்படும் சைனோடசு தோக்கி இனங்கள் இப்போது சைனோடசு முண்டி, எசு. பாசியாபெல்விகசு, எசு. ஐசோலடசு, எசு. பைலி மற்றும் எசு. சாங்குனியசு போன்ற தனித்துவமான இனங்களாகக் கருதப்படுகின்றன.
# தெமூர் குய்போகரோவ்



**தெமூர் குய்போகரோவ்** (Temur Kuybokarov) என்பவர் உசுபெக்கிசுத்தான்- ஆத்திரேலிய நாடுகளைச் சேர்ந்த ஒரு சதுரங்க வீரராவார். 2000 ஆம் ஆண்டு சூலை மாதம் 22 ஆம் தேதியன்று உசுபெக்கிசுத்தானில் இவர் பிறந்தார். 2019 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. 2018 ஆம் ஆண்டு வரை உசுபெக்கிசுத்தான் நாட்டிலும் அதன் பின்னர் ஆத்திரேலியாவிலும் வாழ்ந்து வருகிறார். 18 வயதில் மேற்கு ஆத்திரேலியாவிலிருந்து முதல் கிராண்ட்மாசுட்டராகத் தகுதி பெற்றார். பின்னர் 2020 ஆம் ஆண்டில் ஆத்திரேலிய சதுரங்க வெற்றியாளர் பட்டத்தை வென்றார். 2018 ஆம் ஆண்டு ஆத்திரேலியாவுக்குச் செல்லும் வரை உசுபெக்கிசுத்தான் நாட்டைப் பிரதிநிதித்துவப்படுத்தினார்.  

சீனாவின் பீகிங்கில் நடைபெற்ற 2010 ஆம் ஆண்டு ஆசிய இளைஞர் வெற்றியாளர் போட்டியில் 10 வயதுக்கு உட்பட்டோர் பிரிவில் முதலிடத்திற்கான சமநிலையில் முடித்தார். சமநிலை முறிவு ஆட்டத்தில் வெண்கலப் பதக்கத்தை வென்றார். 11 வயதில், கியூபோகரோவ் (அப்போது இகோனின்) உலக சாம்பியனான விசுவநாதன் ஆனந்தை ஒரே நேரத்தில் நடந்த கண்காட்சி போட்டியில் தோற்கடித்தார். இது உலகளாவிய கவனத்தைப் பெற்ற சாதனையாகும்.  

2016 ஆம் ஆண்டில், தனது குடும்பத்தினருடன் ஆத்திரேலியாவுக்கு குடிபெயர்ந்தார். அங்கு மேற்கு ஆத்திரேலியாவின் பெர்த்து நகரில் வசிக்கத் தொடங்கினார். இதே ஆண்டு திசம்பரில், குய்போகரோவ் 8ஆவது பினாங்கு திறந்த நிலை போட்டியை வென்றார். தனது தேசிய கூட்டமைப்பை 2018 ஆம் ஆண்டில் உசுபெக்கிசுதானில் இருந்து ஆத்திரேலியாவிற்கு மாற்றினார். 2017 மற்றும் 2019 ஆம் ஆண்டுகளில் ஆத்திரேலிய திறந்தநிலை வெற்றியாளர் போட்டியை வென்றார். கிராண்டுமாசுட்டர் பட்டத்திற்குத் தேவையான விதிமுறைகளை 2017 ஆத்திரேலிய திறந்தநிலை வெற்றியாளர் போட்டி; 2017 ஏரோஃப்ளோட்டு திறந்தநிலை வெற்றியாளர் போட்டி மற்றும் 2018 ஆம் ஆண்டு கோல்ட் கோசுட்டு திறந்தநிலை வெற்றியாளர் போட்டி ஆகிய போட்டிகளில் முடித்தார். 2018 அபுதாபி மாசுட்டர்கள் போட்டியில் நான்காவது விதிமுறையையும் இவர் முடித்தார்.  

2019 ஆம் ஆண்டு சனவரி மாதத்தில் குய்போகரோவ் மேற்கு ஆத்திரேலியாவின் 50 வளரும் வீரர்கள் பட்டியலில் ஒருவராக பெயரிடப்பட்டார். அடுத்த மாதம் குய்போகரோவ் சிட்னியில் நடந்த ஆத்திரேலிய வெற்றியாளர் போட்டியை வென்றார். 135 ஆண்டுகால இந்த நிகழ்வின் வரலாற்றில் பட்டத்தை வென்ற முதல் மேற்கு ஆத்திரேலிய வீரர் என்ற பெருமையைப் பெற்றார். 2021 ஆம் ஆண்டு நவம்பர் மாதத்தில் லாட்வியாவின் ரிகாவில் நடந்த பிடே கிராண்டு சுவிசு போட்டியில் குய்போகரோவ் 5.5/11 என்ற கணக்கில் புள்ளிகள் பெற்று, துருக்கியில் நடந்த மெர்சின் திறந்த நிலை போட்டியை 7.5/9 என்ற புள்ளிகள் கணக்கில் வென்றார். 2022 ஆம் ஆண்டு பிப்ரவரி மாதத்தில் குய்போகரோவ் முதல் முறையாக பெர்த் திறந்தநிலை போட்டியை வென்றார்.
# மதுலூரி மலகொண்டையா யாதவ்



**மதுலூரி மலகொண்டையா யாதவ்** (*Madduluri Malakondaiah Yadav*)(பிறப்பு 1962) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் பாபட்லா மாவட்டத்தில் உள்ள சிராலா சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசக் கட்சியினசி சேர்ந்தவர். தெலுங்கு தேசம் கட்சி, பாஜக, ஜன சேனா கட்சியுடன் கூட்டணி அமைத்து போட்டியிட்ட 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.  

## ஆரம்பகால வாழ்க்கை மற்றும் கல்வி
யாதவ் சிராலாவைச் சேர்ந்தவர். இவரது தந்தை பெட்டா கொண்டையா ஒரு விவசாயி. இவர் 1978இல் பள்ளிப் படிப்பை முடித்தார், 1981இல் இடைநிலைப் படிப்பை முடித்தார். பின்னர், தொலைதூரக் கல்வி மூலம் வணிகவியல் பட்டப்படிப்பை முடித்தார்.  

## அரசியல் வாழ்க்கை
யாதவ் 2024 ஆந்திரப் பிரதேச சட்டமன்றத் தேர்தலில் தெலுங்கு தேசக் கட்சியைப் பிரதிநிதித்துவப்படுத்தி சிராலா சட்டமன்றத் தொகுதியில் வெற்றி பெற்றார். இவர் 72,700 வாக்குகள் பெற்று ஒய். எஸ். ஆர். காங்கிரசு கட்சியின் கரணம் வெங்கடேசை, 20,984 வாக்குகள் வித்தியாசத்தில் தோற்கடித்தார். முன்னதாக 2009ஆம் ஆண்டு, ஆந்திரப் பிரதேசத்தில் நடைபெற்ற இந்தியப் பொதுத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி [[ஓங்கோல் மக்களவைத் தொகுதியில் இந்திய தேசிய காங்கிரசின் மகுந்த ஸ்ரீனிவாசுலு ரெட்டியிடம் 78,523 வாக்குகள் வித்தியாசத்தில் தோல்வியடைந்தார்.  

## தேர்தல் செயல்பாடு
### 2024
# பொம்மாஜி நிரஞ்சன் விஜய் குமார்


**பொம்மாஜி நிரஞ்சன் விஜய் குமார்**(*Bommaji Niranjan Vijay Kumar*)(பிறப்பு 1967) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி. இவர் பிரகாசம் மாவட்டத்தில் உள்ள சந்தானுதலபாடு சட்டமன்றத் தொகுதியில் இருந்து தெலுங்கு தேசக் கட்சியின் சட்டமன்ற உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
குமார் பிரகாசம் மாவட்டத்தைச் சேர்ந்தவர். இவரது தந்தை பொம்மாஜி தனம் ஓர் இந்திய ஆட்சிப் பணி அதிகாரி. 1990இல் ஐதராபாத்தில் உள்ள உசுமானியா பல்கலைக்கழகத்தில் இயந்திர பொறியியலில் இளநிலை பொறியியல் பட்டம் பெற்றார்.  

## அரசியல்
குமார் 2009இல் தனது அரசியல் வாழ்க்கையைத் தொடங்கினார், மேலும் 2009 ஆம் ஆண்டு ஆந்திரப் பிரதேச சட்டமன்றத் தேர்தலில் சந்தானுதலபாடு சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கப்பட்டார். தெலுங்கு தேசக் கட்சியைப் பிரதிநிதித்துவப்படுத்தி 2014 ஆம் ஆண்டு ஆந்திரப் பிரதேச சட்டமன்றத் தேர்தலில் மீண்டும் தேர்ந்தெடுக்கப்பட்டார். சந்தானுதலபாடு தொகுதியின் கட்சியின் பொறுப்பாளராக இவர் பணியாற்றினார். 2024 ஆம் ஆண்டு நடைபெற்ற தேர்தலில், தெலுங்கு தேசம் கட்சியை பிரதிநிதித்துவப்படுத்தும் சந்தானுதலபாடு சட்டமன்றத் தொகுதியில், ஒய். எஸ். ஆர் காங்கிரஸ் கட்சியின் நாகார்ஜுனா மெருகுவை 30,385 வாக்குகள் வித்தியாசத்தில் தோற்கடித்து மீண்டும் வெற்றி பெற்றார்.  

### 2024
# மூ. செல்வராசு



**மூ. செல்வராசு** (*M. Selvarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பரமேசுவரி திருச்சிராப்பள்ளி மாவட்டம் முசிறி வட்டம் வானவந்திப் பகுதியினைச் சேர்ந்தவர். 8ஆம் வகுப்பு வரை பள்ளிக் கல்வியினை முடித்துள்ள இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# கந்துல நாராயண ரெட்டி


**கந்துல நாராயண ரெட்டி**(*Kandula Narayana Reddy*) (பிறப்பு ஆகத்து 5, 1968) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் பிரகாசம் மாவட்டத்தில் உள்ள மார்க்கபுரம் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார், அங்கு தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்தது.  

## ஆரம்பகால வாழ்க்கை மற்றும் கல்வி
ரெட்டி மார்க்கபுரத்தைச் சேர்ந்தவர். இவர் நாராயண ரெட்டி மற்றும் நாராயணம்மாவுக்குப் பிறந்தார். இவர் வசந்த லட்சுமியை மணந்தார்,இவர்களுக்கு இரண்டு குழந்தைகள் உள்ளனர். இவர் இடைநிலைப் படிப்பை முடித்தார், ஆனால் தார்வாடில் உள்ள கர்நாடக பல்கலைக்கழகத்தில் இளங்கலை பொறியியல் பட்டம் படிக்கும் போது படிப்பை நிறுத்தினார்.  

## அரசியல் வாழ்க்கை
ரெட்டி தனது அரசியல் பயணத்தை 2004 இல் தெலுங்கு தேசம் கட்சியுடன் தொடங்கினார். இவர் முதலில் 2004 ஆந்திரப் பிரதேச சட்டமன்றத் தேர்தலில் சட்டமன்ற உறுப்பினராகப் போட்டியிட்டார், ஆனால் கே.பி. கொண்டா ரெட்டியிடம் தோல்வியடைந்தார். தெலுங்கு தேசக் கட்சியைப் பிரதிநிதித்துவப்படுத்தி மார்க்கபுரம் சட்டமன்றத் தொகுதியில் இருந்து 2024 ஆந்திரப் பிரதேச சட்டமன்றத் தேர்தலில் வெற்றி பெற்று இரண்டு முறை சட்டமன்ற உறுப்பினர் ஆனார். இவர் 99,005 வாக்குகளைப் பெற்று தனது நெருங்கிய போட்டியாளரான ஒய். எஸ். ஆர் காங்கிரஸ் கட்சியின் அண்ணா ராம்பாபுவை 13,979 வாக்குகள் வித்தியாசத்தில் தோற்கடித்தார். 2009 ஆம் ஆண்டு தொடக்கத்தில், அவர் 2009 ஆம் ஆண்டு ஆந்திரப் பிரதேச சட்டமன்றத் தேர்தலில் இந்திய தேசிய காங்கிரஸின் குண்டுரு பெட்டா கொண்டா ரெட்டியை நான்கு முறை சட்டமன்ற உறுப்பினராக 9,054 வாக்குகள் வித்தியாசத்தில் தோற்கடித்து வெற்றி பெற்றார்
# முத்துமுலா அசோக் ரெட்டி


**முத்துமுலா அசோக் ரெட்டி** (*Muthumula Ashok Reddy*)(பிறப்பு: சூலை 15, 1968) இவர் பிரகாசம் மாவட்டத்தில் உள்ள கித்தலூர் சட்டமன்றத் தொகுதியின் சட்டமன்ற உறுப்பினராக த்ற்போது உள்ளார். இவர் தெலுங்கு தேசக் கட்சியைப் பிரதிநிதித்துவப்படுத்துகிறார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இவர் வெற்றி பெற்றார். இத்தேர்தலின் போது, தெலுங்கு தேசம் கட்சி, பாஜக மற்றும் ஜன சேனா கட்சியுடன் கூட்டணி வைத்திருந்தது.  

## ஆரம்பகால வாழ்க்கை மற்றும் கல்வி
ரெட்டி பிரகாசம் மாவட்டத்தின் கித்தலூரைச் சேர்ந்தவர். இவரது தந்தை பெயர் முத்துமுலா ராமச்சந்திர ரெட்டி. இவர் சொந்தமாக தொழில் நடத்துகிறார். 1985ஆம் ஆண்டு கித்தலூரில் உள்ள ஸ்ரீ விவேகானந்தா இளையோர் கல்லூரியில் தனது இடைநிலை, பல்கலைக்கழகப் புதுமுகவகுப்பு படிப்பை முடித்தார்.  

## அரசியல் வாழ்க்கை
ரெட்டி 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் வேட்பாளராக கித்தலூர் சட்டமன்றத் தொகுதியில் போட்டியிட்டு வெற்றி பெற்றார். இவர் 98,463 வாக்குகளைப் பெற்று ஒய். எஸ். ஆர். காங்கிரசு கட்சியின் கே.பி நாகார்ஜுன ரெட்டியை 973 வாக்குகள் வித்தியாசத்தில் தோற்கடித்தார். முன்னதாக, இவர் 2014ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர் காங்கிரசு கட்சியின் வேட்பாளராக கித்தலூரிலிருந்து வெற்றி பெற்றார். இத்தேர்தலில் இவர் தெலுங்கு தேசக் கட்சியின் அண்ணா ராம்பாபுவை 12,893 வாக்குகள் வித்தியாசத்தில் தோற்கடித்தார்.  

## தேர்தல் செயல்பாடு
### 2024

### 2014
# பன்னீர்செல்வம் மதனகோபால்

**முனைவர் பன்னீர்செல்வம் மதனகோபால்** இந்திய அரசின் மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் தொடக்கநிலை நிறுவனங்களின் மையத்தின் (MSH) தலைமை நிர்வாக அதிகாரி ஆவார்.கணினிப் பொறியாளரான பன்னீர்செல்வம் மதனகோபால், புதுமை மேலாண்மை, மூலோபாய வளர்ச்சி மற்றும் சந்தை மேம்பாட்டில் 20 ஆண்டுகளுக்கு மேலாக நிபுணத்துவம் பெற்ற தமிழர் ஆவார்.  

இந்தியாவின் தொடக்க நிறுவன சுற்றுச்சூழல் அமைப்பை முன்னேற்றுவதிலும், அரசு, தொழில் மற்றும் தொழில் முனைவோர் இடையே தாக்கத்தை ஏற்படுத்தும் கூட்டாண்மைகளை வளர்ப்பதிலும் இவர் முக்கிய பங்கு வகிக்கிறார். முன்னர் மதனகோபால் மின்னணு மற்றும் தகவல் தொழில்நுட்ப அமைச்சகத்தில் தொடக்கநிலை நிறுவனங்களின் மையத்தின் மூத்த ஆலோசகர் மற்றும் துணைத் தலைவர் மற்றும் தலைமை கண்டுபிடிப்பு அதிகாரியாக பணியாற்றினார். இத்துறையில் புதுமை, வாடிக்கையாளர் அனுபவம் மற்றும் சுற்றுச்சூழல் மேம்பாட்டில் புதிய திட்டங்களை முன்னெடுத்தார்.  

முன்னர் இவர் ஆல்மண்ட் ஹவுஸ், ஸ்டேக்ஹோல்டர் மேனேஜ்மென்ட் கன்சல்டிங் மற்றும் ஐ எம் ஆர் பி இன்டர்நேஷனல் போன்ற நிறுவனங்களில் தலைமைப் பதவிகள் வகித்ததன் மூலம் இவரது மூலோபாய புத்திசாலித்தனம் மெருகூட்டப்பட்டுள்ளது. அங்கு பன்னீர்செல்வம் வணிக வளர்ச்சி, பங்குதாரர் ஈடுபாடு மற்றும் சந்தை விரிவாக்கத்திற்கான கட்டமைப்புகளை வடிவமைத்து செயல்படுத்தினார். இவர் சிம்பியோசிஸ் இன்ஸ்டிடியூட் ஆஃப் பிசினஸ் மேனேஜ்மென்ட் மற்றும் வெலிங்கர் இன்ஸ்டிடியூட் ஆஃப் மேனேஜ்மென்ட் போன்ற முதன்மையான நிறுவனங்களில் வருகை ஆசிரியராக பணியாற்றியுள்ளார். தனது தொழில் வாழ்க்கை முழுவதும், ஆக்சிஸ் வங்கி, டைட்டன், டாடா ஸ்டீல், ஹெச்பி, யூனிலீவர் மற்றும் டாடா குளோபல் பீவரேஜஸ் உள்ளிட்ட முன்னணி நிறுவனங்களுடன் இவர் ஒத்துழைத்துள்ளார்.  

பி2சி மற்றும் பி2பி சந்தைகள் இரண்டிலும் ஆழமான நுண்ணறிவுகளுடன், இவர் தொடர்ந்து பெருநிறுவன மற்றும் தொழில்முனைவோர் பங்குதாரர்களுக்கு தாக்கத்தை ஏற்படுத்தும் தீர்வுகளை கண்டு வருகிறார். ஒரு அனுபவமிக்க பேச்சாளரான பன்னீர்செல்வம் மதனகோபால் உத்தி, புதுமை மற்றும் சுற்றுச்சூழல் அமைப்பை உருவாக்குவதில் நிபுணத்துவத்திற்காக அங்கீகரிக்கப்படுகிறார்.  

இந்தியா மற்றும் உலகளவில் 60க்கும் மேற்பட்ட நகரங்களுக்குப் பயணம் செய்துள்ளார். வளர்ந்து வரும் நுகர்வோர் நடத்தைகள் மற்றும் சந்தை இயக்கவியல் பற்றிய அவரது புரிதலை வளப்படுத்தியுள்ளது. இவரது தலைமையின் கீழ் இயங்கும்ம் மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் தொடக்கநிலை நிறுவனங்களின் மையம் தொடர்ந்து புதுமைகளை ஊக்குவிக்கிறது மற்றும் இந்தியாவின் ஸ்டார்ட்அப் சுற்றுச்சூழல் அமைப்பின் வளர்ச்சியை துரிதப்படுத்துகிறது
# இலங்கை: நீதிக்கான தேடல்


***இலங்கை: நீதிக்கான தேடல்*** (*Sri Lanka: The Search for Justice*) என்பது ஈழப் போரின் இறுதி வாரங்களைப் பற்றிய ஒரு புலனாய்வு ஆவணப்படமாகும். இதை காலும் மக்ரே இயக்கினார். இந்த ஆவணப்படம் ஆயிரக்கணக்கான இலங்கைத் தமிழர்களின் நீதிக்கான தேடலைப் பற்றியது. இது உள்நாட்டு நடவடிக்கையை விட சர்வதேச அளவில் நீதி கிடைப்பதை ஆதரிக்கிறது. இது #LetThem Be Heard என்ற முழக்கத்தின் கீழ் வெளியிடப்பட்டுள்ளது.
# ஜெ. கொ. நா. இராமஜெயலிங்கம்



**ஜெ. கொ. நா. இராமஜெயலிங்கம்** (*J. K. N. Ramajeyalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பரமேசுவரி அரியலூர் மாவட்டம் உடையார்பாளையம் வட்டம் குண்டவெளி பகுதியினைச் சேர்ந்தவர். 1972ஆம் ஆண்டு சிதம்பரம் அண்ணாமலைப் பல்கலைக்கழகத்தில் இளங்கலைப் பட்டப்படிப்பினை முடித்த இவர் 1980ஆம் ஆண்டு சென்னைப் பல்கலைக்கழகத்தில் இளநிலைச் சட்டப்படிப்பினை முடித்துள்ளார். இராமஜெயலிங்கம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# புகோவ்சுகியைட்டு



**புகோவ்சுகியைட்டு** (*Bukovskyite*) என்பது Fe<sub>2</sub>(AsO<sub>4</sub>)(SO<sub>4</sub>)(OH)·7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிறுநீரக வடிவ மேற்பரப்புடன் கூடிய முடிச்சுகளுடன் உருவாகிறது. நுண்ணோக்கியில், இந்த முடிச்சுகள் சிப்சம் போன்ற சிறிய ஊசிகளின் தொகுப்பாகத் தோன்றும். சிலவற்றை சாதாரணக் கண்ணால் காணலாம்.  

பன்னாட்டு கனிமவியல் சங்கம் புகோவ்சுகியைட்டு கனிமத்தை Buk என்ற குறியீட்டால் அடையாளப்படுத்துகிறது.  

செக் குடியரசின் போகேமியாவில் உள்ள குட்னா ஓராவின் வடக்கே உள்ள காங்கு மற்றும் அருகிலுள்ள பிற பழைய படிவுகளில் சல்பேட்டு தாதுக்கள் வெட்டப்பட்ட இடைக்கால குழி குவியல்களிலிருந்து புகோவ்சுகியைட்டு கனிமம் முதன்முதலில் கண்டுபிடிக்கப்பட்டு விவரிக்கப்பட்டது. சமீபத்தில் வரையறுக்கப்பட்டு அங்கீகரிக்கப்பட்ட இக்கனிமம் 1969 ஆம் ஆண்டு பன்னாட்டு கனிமவியல் சங்கத்தால் அங்கீகரிக்கப்பட்டது.  

குட்னா ஓராவில் வசிப்பவர்களால் புகோவ்சுகியைட்டு கனிமம் நீண்ட காலத்திற்கு முன்பு அதிகமாக வளர்ந்த குழி குவியல்களிலிருந்து சேகரிக்கப்பட்டது. இது வயல் எலிகள் மற்றும் பிற வயல் பூச்சிகளை கொல்ல நச்சாகப் பயன்படுத்தப்பட்டது. குட்னா ஓராவின் களிமண் என்றும் அழைக்கப்படும் இந்த நச்சு களிமண் பரவலாக அறியப்பட்டிருந்தது. மேலும் இது ஆர்சனிக் மூவாக்சைடு சேர்மம் என்று கருதப்பட்டது. 1901 ஆம் ஆண்டில், பழைய குழி குவியல்களின் கனிமங்களை ஆய்வு செய்த செக் குடியரைச் சேர்ந்த வேதியியலாளர் அண்டோனின் புகோவ்சுகி (1865–1950), இது ஒரு ஆர்சனேட்டு என்பதை நிரூபித்தார்.
# போர்னாசைட்டு



**போர்னாசைட்டு** (*Fornacite*) என்பது Pb<sub>2</sub>Cu(CrO<sub>4</sub>)(AsO<sub>4</sub>)(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு கனிமமான வாக்வெலினைட்டுடன் ஒரு தொடரை உருவாக்குகிறது. என்ற குறியீட்டால் அடையாளப்படுத்துகிறது.  

போர்னாசைட்டு கனிமம் முதன்முதலில் 1915 ஆம் ஆண்டில் கண்டுபிடிக்கப்பட்டு விவரிக்கப்பட்டது. ம் பிரெஞ்சு காங்கோவின் ஆளுநரான லூசியன் லூயிசு போர்னியூவின் (1867–1930) நினைவாகப் போர்னாசைட்டு எனப் பெயரிடப்பட்டது. காங்கோ குடியரசின் ரெனெவில்லில் இக்கனிமம் அதிகமாக உள்ளது.  

தாது படிவுகளின் ஆக்சிசனேற்ற மண்டலத்தில் போர்னாசைட்டு கனிமம் தோன்றுகிறது. டையோப்டேசு, வுல்ஃபனைட்டு, எமியீட்ரைட்டு, போனிக்கோகுரோயிட்டு, தஃப்டைட்டு, மிமெடைட்டு, சட்டுக்கைட்டு, கிரிசோகோலா, எமிமார்பைட்டு, வில்லெமைட்டு மற்றும் புளோரைட்டு ஆகிய கனிமங்களுடன் தொடர்பு கொண்டு காணப்படுகிறது.
# சகாரா சட்டமன்றத் தொகுதி



**சகாரா சட்டமன்றத் தொகுதி** *(Sahara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. சகாரா, பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2008 | கைலாசு சந்திர திரிவேதி | இந்திய தேசிய காங்கிரசு</br> |
| 2013 | பாலு ராம் சவுத்ரி | பாரதிய ஜனதா கட்சி</br> |
| 2018 | கைலாசு சந்திர திரிவேதி | இந்திய தேசிய காங்கிரசு</br> |
| 2023 | இலாது லால் பித்லியா | பாரதிய ஜனதா கட்சி</br> |

## தேர்தல் முடிவுகள்
### 2023
# இலாது லால் பித்லியா



**இலாது லால் பித்லியா** *(Ladu Lal Pitliya)* ஒரு இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பில்வாரா மக்களவைத் தொகுதியில் உள்ள சகாரா சட்டமன்றத் தொகுதி தொகுதியில் இருந்து 16 வது இராசத்தான் சட்டமன்ற உறுப்பினராக உள்ளார்.  

## அரசியல் வாழ்க்கை
2023 இராசத்தான் சட்டமன்றத் தேர்தலைத் தொடர்ந்து, சகாரா சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கப்பட்டார், இந்திய தேசிய காங்கிரசு வேட்பாளரான இராஜேந்திர திரிவேதியை 62,519 வாக்குகள் வித்தியாசத்தில் தோற்கடித்தார்.  

## தேர்தல் முடிவுகள்
### 2023
# திரனோட்டம்



***திரனோட்டம்*** (Thiranottam) என்பது 1978 ஆம் ஆண்டு வெளியான இந்திய மலையாள மொழி நாடகத் திரைப்படமாகும். இத்திரைப்படத்தின் திரைக்கதையை குமார் மற்றும் பச்சல்லூர் சசி ஆகியோரால் எழுத, வி. அசோக் குமார் இயக்கியிருந்தார். இத்திரைப்படத்தில் மோகன்லால், சி. சந்திரமோகன், ரவிக்குமார், மணியன் பிள்ளை ராஜு, ரேணு சந்திரா ஆகியோர் தங்கள் இத்திரைப்படத்தில் அறிமுக வேடங்களில் நடித்துள்ளனர். இப்படத்தில் மனநலம் குன்றிய ஊழியரான குட்டப்பனாக மோகன்லால் நடித்தார்.  

இததிரைப்படம் 1978 இல் முடிக்கப்பட்டு தணிக்கை செய்யப்பட்டது. ஆனால், உடனடியாக வெளியிடப்படவில்லை. இது 2005 ஆம் ஆண்டில் கொல்லத்தில் ஒரே திரையரங்கில் வெளியிடப்பட்டது. *மஞ்சில் விரிஞ்சா பூக்கள்* (1980) என்ற படத்தில் அறிமுகமானாலும், மோகன்லால் 18 வயதாகியிருந்த போது முதலில் திரையில் அறிமுகமான திரைப்படம் *திரனோட்டம்* ஆகும்.  

## கதைக்களம்
மனநலம் குன்றிய ஊழியரான குட்டப்பனின் கதையும் அவரைச் சுற்றியுள்ள வாழ்க்கையுமே *திரனோட்டம்*.  

- குட்டப்பனாக மோகன்லால்
- சி. சந்திரமோகன்
- ரவிக்குமார்
- மணியன் பிள்ளை ராஜு
- ரேனு சந்திரா
- அஜித் ராஜகோபால்

## தயாரிப்பு
மோகன்லால் திரைப்படத்தில் அறிமுகமான படம் *திரனோட்டம்*. இவரது முதல் படப்பிடிப்பு 3 செப்டம்பர் 1978 அன்று திருவனந்தபுரத்தில் உள்ள முடவன்முகலில் உள்ள மோகன்லாலின் வீட்டிற்கு முன்னால் காலை 1 மணிக்கு நடந்தது. அப்போது அவருக்கு 18 வயது, கல்லூரியில் படித்துக் கொண்டிருந்தார். மனநலம் குன்றிய ஊழியரான குட்டப்பனாக மோகன்லால் நடித்தார். தற்போது, படத்தின் பிரதி ஒரு தொலைக்காட்சி அலைவரிசைக்கு சொந்தமாகியுள்ளது, இவர்கள் படத்தின் செயற்கைக்கோள் உரிமைகளை வாங்கியுள்ளனர். இத்திரைப்படம் முடிக்கப்பட்டு தணிக்கை செய்யப்பட்டது, ஆனால் அப்போது வெளியிட முடியவில்லை. 25 ஆண்டுகளுக்கும் மேலாக, இத்திரைப்படம் ஏசியாநெட் அலைவரிசையில் ஒளிபரப்பப்பட்டது. அதில், "என்னுடன் திரையைப் பகிர்ந்து கொண்ட ஒரு சிறுவன் இருக்கிறான். இருப்பினும், அவன் யார் என்று எனக்கு நினைவில் இல்லை. உங்களில் யாருக்காவது அவன் அடையாளம் தெரிந்தால், வந்து எனக்குத் தெரிவிக்கவும். நான் அவனை மீண்டும் சந்திக்க விரும்புகிறேன்" என்று அவர் குறிப்பிட்டார். அந்தச் சிறுவன் இறந்துவிட்டதை அறிந்த சார்பிலா இயக்குநர் பிரசாத் நூரானாட்டின் தேடல் சோகமாக முடிந்தது.  

## பின்னணி இசை மற்றும் ஒலிப்பதிவு
இத்திரைப்படத்திற்கு ம. கோ. இராதாகிருட்டிணன் இசையமைத்தார், பாடல் வரிகளை ஓ. என். வி. குறுப்பு எழுதியுள்ளார். கே. ஜே. யேசுதாஸ் இரண்டு பாடல்களைப் பாடினார்.
# இலட்சுமிநாராயண் நாயக்கு



**இலட்சுமிநாராயண் நாயக்கு** (*Laxminarayan Nayak*) இந்தியாவின் மத்தியப் பிரதேச மாநிலத்தைச் சேர்ந்த ஓர் அரசியல்வாதியாவார். 1918 ஆம் ஆண்டில் இவர் பிறந்தார். இந்திய நாடாளுமன்ற உறுப்பினராகவும் மத்தியப் பிரதேச சட்டமன்ற உறுப்பினராகவும் இருந்துள்ளார்.  

## வாழ்க்கை வரலாறு
இலட்சுமிநாராயண் நாயக்கு 1918 ஆம் ஆண்டு திக்மாகரில் உள்ள நிம்செளனியில் பிறந்தார். இந்தியாவின் விடுதலைப் போராட்டத்தில் பங்கு பெற்று பல முறை சிறைச் சென்றுள்ளார். 1972 ஆம் ஆண்டு சம்யுக்த சமதர்மக் கட்சியின் வேட்பாளராக, போட்டியிட்டு மீண்டும் இத் தொகுதியில் வெற்றிபெற்றார். 1977 ஆம் ஆண்டு சனதா கட்சி வேட்பாளராக கசராகோ தொகுதியில் போட்டியிட்டு வெற்றி பெற்றதால் மக்களவை உறுப்பினராக தேர்ந்தெடுக்கப்பட்டார். நாயக் 30-11-2019 அன்று நிவாரியில் தனது 101 ஆவது வயதில் காலமானார்.
# கண் இமைப் பேன்கள்

**கண் இமைப் பேன்கள்**, இதனை தோல் அல்லது கண் மருத்துவத்தில் *ஃபிதிரியாசிஸ் பால்பெப்ரரம்* (Phthiriasis palpebrarum) என்பர். கண் இமைகளின் வேர்களில் பேன்கள் மற்றும் அதன் முட்டைகளான ஈர்கள் குடிகொண்டு, கண் இமைகளின் வேர்ப்பகுதியில் பாயும் இரத்தத்தை உறிஞ்சி குடித்து வாழ்கிறது. இதனால் பாதிக்கப்பட்டவர்களுக்கு கண் இமைகள் அரிப்பு, கண் இமைகள் சிவத்தல், தூக்கமின்மை ஆகிய பாதிப்புகள் ஏற்படும். இது பொதுவான கண் தொற்று போல் இல்லை என்பதால் அதைக் கண்டறிவது கடினமாக இருக்கலாம். கண் இமைப் பேன்களை சாதாரண கண்களால் கண்டறிய முடியாது. கண் மருத்துவர்கள் பயன்படுத்தும் நுண்நோக்கியால் மட்டுமே கண்டறிய முடியும்  

## அறிகுறிகள்
கண் இமைகளின் வேர்களில் பேன்கள் மற்றும் ஈர்கள் (முட்டைகள்) இருப்பதற்கான அறிகுறிகள்  
:  
1. கண் இமைகளில் தொடர்ந்து அரிப்பு ஏற்படுதல்
1. கண் வலி
1. தூக்கமின்மை
1. கண் இமைகள் சிவந்து காணப்படுதல்.
1. கண் எரிச்சல் அல்லது மங்கலான உணர்வு
1. கண் இமைகள் உதிர்தல் (Madarosis ).

## மருத்துவம்
கண் அல்லது தோல் மருத்துவர்கள் கண்ணிமைகளில் உள்ள பேன்கள் மற்றும் ஈர்களை ஒவ்வொன்றாக நீக்குவதன் மூலம் இந்நோயை குணப்படுத்த முடியும்.
# சமூகப் பொறியியல்

**சமூகப் பொறியியல்** (*Social engineering*) என்பது சமூக அறிவியலின் ஒரு பிரிவு. இது பொதுவாக அரசாங்கங்கள் அல்லது தனியார் குழுக்களின் பொதுக் கருத்து, சமூக நடத்தை மற்றும் மனப்பான்மைகளைப் பாதிக்க முயற்சிப்பதாக வரையறுக்கப்படுகிறது.  

சமூகப் பொறியியல் என்பது அரசியல் அறிவியல், தத்துவம், சமூகவியல், உளவியல், சட்டம் மற்றும் கணிதம் ஆகியவற்றின் கருத்துக்களை ஒருங்கிணைப்பதன் மூலம் சமூக நடத்தை, பொது மனப்பான்மைகள் மற்றும் வளத் திட்டமிடல் ஆகியவற்றில் செல்வாக்கு செலுத்தும் அறிவியல் முயற்சியாகும். குறிப்பிட்ட சமூகப் பிரச்சினைகளைத் தீர்க்க சமூக அறிவியல் கொள்கைகளைப் பயன்படுத்துபவர் **சமூகப் பொறியாளர்** என்று அழைக்கப்படுகிறார். இது சமூக நனவில் ஒரு அறிவியல் தலையீடு. அரசியல் ஆர்வலர்களைப் போலல்லாமல், சமூகப் பொறியாளர்கள் விஞ்ஞானிகளைப் போல சமூக அமைப்புகளை பகுப்பாய்வு செய்து புரிந்துகொள்ள அறிவியல் முறையைப் பயன்படுத்துகின்றனர்.  

## வரலாறு
"சமூகப் பொறியாளர்கள்" என்ற சொல் முதன்முதலில் 1894 இல் டச்சு தொழிலதிபர் ஜே.சி. வான் மார்கென் என்பவரால் பயன்படுத்தப்பட்டது. நமது உலகின் உயிரற்ற பொருட்களை நிர்வகிக்க தொழில்நுட்ப வல்லுநர்கள் மற்றும் பிறர் இருப்பது போலவே, நமது உலகின் உணர்வுப் பொருட்களை நிர்வகிக்க சமூகப் பொறியாளர்கள் எனப்படும் வல்லுநர்கள் தேவை என்பதே அவரது கருத்து. சமூகப் பொறியியல் என்ற இந்தக் கருத்து 1899 இல் அமெரிக்காவில் அறிமுகப்படுத்தப்பட்டது மற்றும் சமூக சிந்தனையாளர்களிடையே பரவியது.  

சர்வாதிகார அரசியல் அமைப்பு இருந்த பல நாடுகளில் சமூக பொறியியலின் பயன்பாடுகளைக் காணலாம். இதற்கு எடுத்துக்காட்டுகளாக, சோவியத் ஒன்றியத்தில் பழைய உருசியப் பேரரசின் ஜாரிச மனநிலையிலிருந்து மக்களை லெனின் புதிய சோவியத் மனிதனாக மாற்றுவதற்கான முயற்சிகள், சீனாவில் மா சே துங் தலைமையில் முன்னெடுக்கப்பட்ட மாபெரும் முன்னோக்கிய பாய்ச்சல் மற்றும் கலாச்சாரப் புரட்சி போன்ற பிரச்சாரத் திட்டங்கள் மற்றும் நாஜி ஜெர்மனி காலத்தில் ஜோசப் கோயபெல்ஸ் தலைமையிலான பிரச்சாரத் திட்டங்கள் ஆகியவை அடங்கும்.  

ஜனநாயக ஆட்சிகளில், போதைப்பொருள் பயங்கரவாதம் மற்றும் பிற காரணிகளின் தாக்கங்களுக்கு எதிராக சமூக பொறியியலைப் பயன்படுத்துவதற்கான வழிகளையும் அரசாங்கங்கள் தேடுகின்றன.  

## கார்ல் பாப்பர்
பிரபல சிந்தனையாளர் கார்ல் பாப்பரின் ஆய்வுகள் இந்த சமூக அறிவியல் துறையை ஒழுங்கமைத்தன. அவரது புகழ்பெற்ற படைப்பான "திறந்த சமூகமும் அதன் எதிரிகளும்" எனும் நூலில் அவர் ஜனநாயக சமூக பொறியியலின் அடிப்படைக் கொள்கைகளை துண்டு துண்டாக ஆராய்ந்து, அதை கற்பனாவாத (இலட்சியப்படுத்தப்பட்ட) சமூக பொறியியலுடன் வேறுபடுத்துகிறார்.  

கார்ல் பாப்பர் கீழ்கண்டவாறு கூறுகிறார்:  
”சமூகத்தில் சிறந்த மற்றும் இறுதி நன்மைக்காகப் போராடுவதற்கான வழிகளைத் தேடுவதற்குப் பதிலாக, சமூகத்தில் சிறந்த மற்றும் மிகவும் அவசரமான தீமைக்கு எதிராகப் போராடுவதற்கான வழிகளைத் தேட வேண்டும் என வலியுறுத்துகிறார்”.  
## இதனையும் காண்க
- சமூக அறிவியல்
- அரசியல் அறிவியல்
# இராம வர்ம கொச்சனியன் தம்புரான்



**இராம வர்ம கொச்சனியன் தம்புரான்** (*Rama Varma Kochaniyan Thampuran*) என்பவர் இந்திய அரசகுடும்பத்தைச் சேர்ந்தவராவார். 1912 ஆம் ஆண்டு சூன் மாதம் 2 ஆம் தேதியன்று இவர் பிறந்தார். வலிய தம்புரான் அல்லது கொச்சி அரச குடும்பத்தின் மூத்த ஆண் உறுப்பினர் என்று அறியப்படுகிறார். துடுப்பாட்டம் மற்றும் டென்னிசு விளையாட்டு வீரராக இருந்தார். இவரது மனைவி சாரதா மணி, ஐந்தாம் ரவி வர்மாவின் பேத்தி ஆவார். அனைத்து அரச குடும்பத்திலும் மிக நீண்ட காலம் வாழ்ந்த உறுப்பினர்களில் ஒருவர் என்ற சிறப்புக்கு உரிய்வராக உள்ளார்.  

## வாழ்க்கைக் குறிப்பு
இராம வர்ம கொச்சனியன் தம்புரான் எர்ணாகுளம் மகாராசா கல்லூரியில் இடைநிலைப் படிப்பை படித்து முடித்தார். கல்கத்தா பல்கலைக்கழகத்தில் வணிகத்தில் பட்டம் பெற்றார்.  

அரசுப் பணியை ஏற்றுக்கொண்டு, குடிமைப் பொருள் வழங்கல் துறை மற்றும் சாலைப் போக்குவரத்துக் கழகம் உட்பட பல்வேறு துறைகளில் பணியாற்றினார்.  

2014 ஆம் ஆண்டு பிப்ரவரி மாதம் 5 ஆம் தேதியன்று இறந்தார்.
# கிராஸ்னதார்


## வரலாறு
இந்த நகரம் 1793 ஆம் ஆண்டில் கருங்கடல் கோசாக்குகளால் ரஷ்யாவின் தெற்கு எல்லையைக் காப்பதற்காக ஒரு கோட்டையாக நிறுவப்பட்டது. ஆரம்பத்தில் இதற்கு **எக்கத்தரீனோடார்** என்று பெயரிடப்பட்டது, பின்னர் 1920 இல் கிராஸ்னதார் என மறுபெயரிடப்பட்டது.  

## பொருளாதாரம்
கிராஸ்னதார் தெற்கு ரஷ்யாவின் ஒரு முக்கிய பொருளாதார மையமாகும். இப்பகுதியின் விவசாய விளைபொருட்களை பதப்படுத்துதல், இயந்திரங்கள் தயாரித்தல், பெட்ரோலியம் சுத்திகரிப்பு மற்றும் ஜவுளித் தொழில்கள் முக்கியத்துவம் வாய்ந்தவை.  

## புகைப்பட தொகுப்பு
# வி. த. கலைச்செல்வன்



**வி. த. கலைச்செல்வன்** (*V. T. Kalaiselvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். கலைச்செல்வன் கடலூர் மாவட்டம் விருத்தாச்சலம் நகரைச் சேர்ந்தவர். கலைச்செல்வன் விருத்தாசலம் திரு கொளஞ்சியப்பர் அரசுக் கல்லூரியில் இளநிலை அறிவியல் கல்வியினை முடித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# பி. வி. பாரதி



**பி. வி. பாரதி** (*P. V. Bharathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பாரதி மயிலாடுதுறை மாவட்டம் திருவெண்காடு நகரைச் சேர்ந்தவர். பூம்புகார் மேலையூரில் உள்ள பூம்புகார்க் கல்லூரியில் இவர் வணிகவியலில் இளநிலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சீர்காழி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# வீ. இராதாகிருஷ்ணன்



**வீ. இராதாகிருஷ்ணன்** (*V. Rathakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இராதாகிருஷ்ணன் மயிலாடுதுறை மாவட்டம் ஆனதாண்டவபுரத்தினைச் சேர்ந்தவர். மேனிலைப் பள்ளிக் கல்வியினை முடித்துள்ள இராதாகிருஷ்ணன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாடுதுறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# இரத்தினகிரி - 68


### குறிப்பு
- வெளியிடப்பட்ட ஆண்டு : 1975 *(வேறுபட்ட மூலாதாரம்)*
- காலம் : தாமதமாக (140 - 145 நாட்கள்)
- மகசூல்: 50 - 55 குவிண்டால் / எக்டேர்
- முக்கிய அம்சங்கள்: தாழ்வான பகுதிகளுக்கு ஏற்றது.
- இரத்தினகிரி - 68 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.
- இரத்தினகிரி - 68 நெல் இரகத்தை, அறிவிப்பு நாள்: நவம்பர் 26, 1986 மற்றும் வெளியான ஆண்டு: 1975 எனவும் மற்றுமொரு மூலத்தில் தெரிவிக்கப்பட்டுள்ளது.

## இவற்றையும் காண்க
- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# இரா. கோவிந்தசாமி



**இரா. கோவிந்தசாமி** (*R. Govindasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருத்தாச்சலம் நகரைச் சேர்ந்தவர். மருத்துவரான கோவிந்தசாமி பாட்டாளி மக்கள் கட்சியினைச் சார்ந்தவர். இவர் முதலில் 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விருத்தாச்சலம் சட்டமன்றத் தேர்தலில் போட்டியிட்டு 6,885 வாக்குகள் வித்தியாசத்தில் தோல்வியடைந்தார். இதன் பின்னர் 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினர் ஆனார். 2006ஆம் ஆண்டு நடைபெற்ற சட்டமன்றத் தேர்தலில் மூன்றாவது முறையாகப் போட்டியிட்டு தேமுதிக தலைவரும் நடிகருமான விசயகாந்திடம் தோல்வியடைந்தார்.  

2019ஆம் ஆண்டு நடைபெற்ற இந்தியப் பொதுத்தேர்தலிலும் பாட்டாளி மக்கள் கட்சியின் வேட்பாளராக கடலூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார்.  

## தேர்தல் செயல்பாடு
### 2001